E E L N Õ U

NARVA LINNAVALITSUS

K O R R A L D U S


Narva								    ____.06.2018. a nr _____ - k


Narvas Linda tänav 4 hoones 
asuva ruumi tasuta kasutusse andmine
(Mittetulundusühing Young & Active)


1. ASJAOLUD JA MENETLUSE KÄIK

Narva Linnavalitsuse Linnamajandusametile laekus Mittetulundusühingult Young & Active, registrikood 80449642, taotlus, milles palutakse anda tasuta kasutusse Narvas Linda tänav 4 hoones 5. korrusel asuv ruum nr 21 üldpindalaga 66,7 m² mittetulundusühingu tegevuse laiendamiseks. 

Nimetatud mittetulundusühingul on kavas avada lastele ja noortele spordi- ja vabaajakeskus, kus sisetingimustes korraldatakse laserlahinguid.

Käesoleval ajal kasutab Mittetulundusühing Young & Active tasuta Narvas Linda tn 4 hoones 5. korrusel asuvaid ruume üldpindalaga 275,0 m² ning 2018. aasta lõpuni kehtestati mittetulundusühingule Narvas Linda tn 4 hoones asuvate ruumide kasutamisel hoone hooldustasu ning kommunaalteenuste kulude katmiseks ühtne kuutasu suuruses 1,10 eurot 1 m2.

Ruumide varustuse ja seadmed soetab MTÜ Young & Active omal kulul. 

Narva Linnavalitsuse Kultuuriosakond toetab MTÜ Young & Active taotlust.

MTÜ Young & Active taotlust arutati Narva Linnavalitsuse linnavarakomisjoni koosolekul 05.06.2018 (protokoll nr 7) ning otsustati:
1.	Nõustuda MTÜ Young & Active, registrikood 80449642, taotlusega ning anda MTÜ-le Young & Active avalikku enampakkumist korraldamata määramata ajaks tasuta kasutusse Narvas Linda tänav 4 hoones 5. korrusel asuv ruum nr 21 üldpindalaga 66,7 m² mittetulundusühingu tegevuse laiendamiseks ning kehtestada Narvas Linda tn 4 hoones asuva ruumi kasutamise eest hooldustasu ning kommunaalteenuste kulude katmiseks ühtne kuutasu suuruses 1,10 euro/m².
2.	Narva Linnavalitsuse Linnamajandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.


2. ÕIGUSLIKUD ALUSED

2.1.	Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) § 5 lg 1 p 3 alapunkti b alusel otsustab kasutusse andmise määramata ajaks kohaliku omavalitsuse asutus tema bilansis oleva vara suhtes. Korra § 621 sätestab, et Korra §-is 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. 

2.2.	Korra § 46 lg 4 ja § 7 lg 2 p 3 alusel võib avaliku enampakkumiseta või eelläbirääkimistega pakkumiseta anda kasutusse linnavara, mis antakse kasutusse mittetulundusühingutele. Korra § 47 sätestab, et linnavara enampakkumiseta kasutusse andmise otsustus võetakse vastu Korra punkti § 5 (§ 5 lg 1 p 3 alapunkt b) alusel. 

2.3.	Korra § 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. 

2.4.	Korra § 7 lg 2 ja § 7 lg 2 p 3 sätestatu alusel võib linnavara mittetulundusühingutele määramata ajaks tasuta kasutusse anda linnavalitsuse korraldusega.

2.5.	Korra § 52¹ kohaselt linnavalitsuse korralduse alusel võib tasuta kasutuslepingu sõlmimisel kehtestada sihtasutustele ja mittetulundusühingutele ning linna osalusega äriühingutele vara hooldus- ja kommunaalkulude katmiseks ühtse kuutasu. Ühtse kuutasu kehtestamise otsustus tehakse linnavalitsuse struktuuriüksuse põhjendatud taotluse olemasolul.


3.  OTSUS

[bookmark: _GoBack]3.1. Anda Mittetulundusühingule Young & Active, registrikood 80449642, avalikku enampakkumist korraldamata määramata ajaks tasuta kasutusse Narvas Linda tänav 4 hoones 5. korrusel asuv ruum nr 21 üldpindalaga 66,7 m² mittetulundusühingu tegevuse laiendamiseks ning kehtestada Narvas Linda tn 4 hoones asuva ruumi kasutamise eest hooldustasu ning kommunaalteenuste kulude katmiseks ühtne kuutasu suuruses 1,10 euro/m².

3.2.	Narva Linnavalitsuse Linnamajandusametil sõlmida Mittetulundusühinguga Young & Active punktis 3.1 nimetatud linnavara kasutamise leping.

 
4. RAKENDUSSÄTTED

4.1. Narva Linnavalitsuse Linnamajandusametil teha korraldus teatavaks Mittetulundusühingule Young & Active.

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

